Jeg har valgt å ta for meg temaene kunstig intelligens og automatisering. I denne oppgaven vil jeg benytte forkortelsen «AI» for «kunstig intelligens». Med AI mener jeg en datamaskin som prøver å etterligne en menneskelig hjerne og med automatisering mener jeg all slags automatisering. Som for eksempel automatisering med roboter som setter sammen deler av en bil eller en AI som leser av e-poster og meldinger, og deretter svarer e-posten eller meldingen. AI er spesielt viktig i vår tid. For det første vil det være mulig for datamaskiner å forstå oppgaver den blir gitt. Kommunikasjon med ansatte, kunder eller andre datamaskiner kan også bli gjort mer effektivt med AI. Disse prosessene kan bli gjort mer effektivt og til en lavere kostnad for bedriftene hvor det blir tatt i bruk. AI gjør det også lettere å automatisere prosesser som tidligere ville tatt mye lengre tid. Banktransaksjoner, kundestøtte og saksbehandling innenfor en rekke ulike virksomheter er noen eksempler på områder automatisering kan tas i bruk.

Jeg vil sikte meg inn på bruken av AI i selvkjørende biler. Det er ingen tvil om at AI kommer til å benyttes av flere bilprodusenter. Selvkjørende biler vil ha globale påvirkninger som kan endre samfunnet, og vil forbedre effektiviteten og sikkerheten i trafikken (kilde). Når det bare finnes selvkjørende biler i trafikken, blir det mulig for bilen å kommunisere med hverandre for å finne ut den beste løsningen på problemer som blir møtt i trafikken (kilde). Som for eksempel hvem som skal kjøre først i et kryss med høyreregel. Dette blir gjort mye raskere og tryggere enn hvis det var fire mennesker som skulle bestemme seg for hvem som skulle kjøre først. Det er mange fordeler med selvkjørende biler i trafikken, men hva med ulempene? Det er mange etiske problemstillinger som dukker opp når man snakker om selvkjørende biler. Skal biler redde sjåføren eller skal den redde fotgjengeren? Hvis et barn hopper foran bilen og den ikke har tid til å stoppe, skal den da kjøre over barnet for å redde sjåføren eller skal den kjøre inn i en murvegg for å redde barnet? Og hvis barnet blir drept, hvem skal da ta straffen? De som lagde AI’en i bilen eller den som kjøpte bilen? Dette er vanskelige problemstillinger å finne svar på. AI vil også gjøre det mulig for bedrifter å finne ut hva en kunde kanskje har lyst til å kjøpe. Dette bør selvsagt være frivillig for kunden å bruke fordi ingen vil at noen skal snoke i informasjonen man legger igjen på internettet.

Automatisering av ulike prosesser vil gjøre at ting går mye mer effektivt. Automatisering sammen med AI vil også gjøre det mulig for bedrifter å bruke penger og tid mer effektivt. Bedriftene trenger ikke å ansette noen bare for å svare på spørsmål fra kunder. En AI kan automatisere denne prosessen. I en bank kan det være programvarer som ser på transaksjoner mellom kontoer og en AI kan analysere dataene for å finne ut om noen blir svindlet. For eksempel hvis en konto som tilhører en gammel mann i Norge fører over penger til en konto i ASIA, kan AI’en stoppe denne transaksjonen å snakke med den gamle mannen. Men hva er ulempen med automatisering? Det vil gjøre at folk mister jobbene sine, fordi jobbene deres kan gjøres mer effektivt og til en lavere kostnad for bedriftene. En datamaskin trenger ikke mat, drikke eller søvn for å jobbe effektivt. Så dette er noe en bedrift må ta hensyn til når de skal bestemme seg for å automatisere deler av prosessene sine.

Alt i alt er AI og automatisering være en fordel for menneskeheten. Det vil gjøre at vi kan jobbe mer effektivt og bruke de menneskelige ressursene der de trengs mest. Det er slik at en verden med mer bruk av AI og automatisering vil kreve menneskelig kompetanse for å overvåke systemene. Systemene kan ikke leve i en lukket verden for seg selv, da vi kan risikere at de utvikler seg i en retning som ingen av oss ønsker.

Det er derfor avgjørende at vi klarer å utnytte AI og automatisering på en smart måte, på områder der det trengs, som for eksempel på gjentagende operasjoner med ikke alt for krevende problemstillinger der menneskelig fornuft og vurderingsevne trengs. Robotlæring baserer seg på data og analyse av data, og klarer ikke, i alle fall ikke foreløpige, å ta selvstendige valg på særegne problemstillinger. Dersom AI etter hvert har så mye datalæring som grunnlag for valg kan det være mulig å da mer «menneskelige» avgjørelser. Men dette kan ikke utvikle seg i en lukket sfære – det må overvåkes av mennesker.

<https://ieeexplore.ieee.org/abstract/document/8220479>

<https://online.ucpress.edu/nclr/article-abstract/19/3/412/68679>