
**Flervalgstest eksempel**

*Under følger noen eksempler på spørsmål som har samme format og omtrent samme vanskelighetsgrad som spørsmålene i flervalgstesten.*

*Den virkelige flervalgstesten består av 30 tilfeldig utvalgte spørsmål fra de ulike delene av pensum.*

1. Popper argumenterte for at psykoanalysen var uvitenskapelig fordi



❏ teorien er forenlig med enhver tenkelig observasjon, og dermed prinsipielt umulig å avkrefte.



❏ teorien ikke stemmer med observasjoner, og dermed er usann.

❏ teorien er så usikker at den aldri vil kunne bekreftes endelig.

1. En dobbelaspektteori om bevissthet sier at…

❏ sinnet eller sjelen er en selvstendig ting som eksisterer uavhengig av den fysiske organismen.




❏ bevisstheten inneholder både positive og negative emosjoner.

❏ mentale hendelser foregår i hjernen, samtidig som hendelsene ikke er rent fysiske.



1. Hvilken av de følgende forklaringene er det mest nærliggende å karakterisere som teleologisk?

❏ Det er vått på bakken fordi det har regnet.




❏ Polarreven har små ører fordi det skal gjøre det lettere å unngå varmetap.

❏ Når jordkloden ligger i en sone hvor liv er mulig, må årsaken være at Gud har skapt verden.

1. Hvilket av de følgende argumentene vil det være mest nærliggende for en utilitarist å gi mot å tillate legeassistert selvmord?

❏ Hvis formålet med det legeassisterte selvmordet er å unngå smerte eller å unngå å være til bry, innebærer det å redusere menneskelivet til et middel.




❏ Legeassistert selvmord bryter med legers lovfestede plikt til å aldri ta liv.

❏ Pasienten kan undervurdere muligheten for gode opplevelser i den gjenværende delen av livet.



1. Hvilket av de følgende argumentene for at du har en moralsk plikt til å ikke lyve for å oppnå en fordel vil samsvare med Immanuel Kants moralfilosofi?

❏ Hvis man lyver, kan det føre til at andre mennesker føler at de blir ført bak lyset, og dette gjør at de blir mindre lykkelige.




❏ Hvis du ikke ønsker at andre skal lyve til deg, bør du heller ikke lyve til andre.

❏ Når du lyver for å oppnå en fordel, må du forutsette at andre stoler på deg, noe som bare er mulig hvis andre stort sett lar være å lyve.

1. En forskjell mellom deontologisk etikk og dygdsetikk er at…

❏ deontologisk etikk er aktørorientert, mens dygdsetikk er handlingsorientert.

❏ deontologisk etikk er handlingsorientert, mens dygdsetikk er aktørorientert.



❏ deontologisk etikk fokuserer på konsekvenser, mens dygdsetikk fokuserer på handlingens motiv.